text: মাহফুজুর রহমান নামি (মে ১৯৯১ - ১৭ নভেম্বর ১৯৬৩) একজন ভারতীয় মুসলিম পণ্ডিত, রাজনীতিবিদ এবং একজন লেখক ছিলেন।
  
  তিনি ১৯১১ সালের মে মাসে জন্মগ্রহণ করেন। তিনি ছিলেন জামিয়া মিফতাহুল উলুম এবং দারুল উলুম দেওবন্দের প্রাক্তন ছাত্র। তিনি মাদ্রাসা নূর-উল-উলুম এবং আজাদ ইন্টার কলেজ প্রতিষ্ঠা করেন।।১৯৬৩ সালের ১৭ নভেম্বর তারিখে বাহরাইচে তিনি মারা যান।
  
  জীবনী 
  নামি ১৯১১ সালের মে মাসে জন্মগ্রহণ করেছিলেন।  তিনি আবুল লতিফ নোমানী এবং হাবিবর রহমান আজমির নিকট জামিয়া মিফতাহুল উলুমে প্রাথমিক পড়াশোনা শেষ করেন।  নামি ১৩৪৪ হিজরিতে দারুল উলুম দেওবন্দে ভর্তি হন। সেখানে তিনি হুসাইন আহমদ মাদানি, ইজাজ আলী আমরোহি এবং ইব্রাহিম বালিয়াবিয়ের অধীনে পড়াশোনা করেন। তিনি ১৩৪৮ হিজরিতে স্নাতক ডিগ্রি অর্জন করেন।
  
  তিনি মাদ্রাসা নুরুল উলুম প্রতিষ্ঠা করেন।  তিনি বাহরাইচে আজাদ আন্তঃ কলেজ হিসাবে পরিচিত মাওলানা আজাদ নুরুল উলুম উচ্চ বিদ্যালয় প্রতিষ্ঠা করেন।  তিনি ভারতীয় জাতীয় কংগ্রেসের পক্ষের প্রার্থী হিসেবে ১৯৪৪ সালের ভারতীয় প্রাদেশিক নির্বাচন লড়েছিলেন । তিনি ১৯৪৬ থেকে ১৯৫১ সাল পর্যন্ত উত্তর প্রদেশ বিধানসভার সদস্য হিসাবে দায়িত্ব পালন করেছিলেন।  তিনি শিক্ষা মন্ত্রণালয়ের সংসদীয় সচিব ছিলেন।  ১৩৯৯ হিজরিতে দারুল উলুম দেওবন্দ কতৃপক্ষ তাকে এবং মুহাম্মদ তৈয়ব কাসেমি এবং হিফজুর রহমান সেওহরভি সহ কয়েকজনকে আলীগড় মুসলিম বিশ্ববিদ্যালয়ের আদালতের সদস্য মনোনীত করেন। 
  
  তিনি ১৭ নভেম্বর ১৯৬৩ সালে বাহরাইচে মৃত্যুবরণ করেন এবং শাহ নঈমুল্লাহ বাহরাইচির কবরের কাছে তাকে দাফন করা হয়।
  
  রচনাবলি 
  নামির রচনাবলির মধ্যে রয়েছে:
  
   মিফতাহুল কুরআন
   মুয়াল্লিমুল কুরআন
   রাহমানী কিয়াদা
   হিলাল বাঘ
   মুসালমানান-ই-হিন্দ কা তালীমি মাসআলা
  
  আযাদভিলের একটি ইসলামি মাদ্রাসা দারুল উলুম আজাদভিল তাদের পাঠ্যক্রমে মিফতাহুল কুরআন গ্রন্থটি গ্রহণ করেছে।
  
  তথ্যসূত্র
  
  গ্রন্থপঞ্জি 
  
   
   
   
  
  বিষয়শ্রেণী:মুসলিম লেখক
  বিষয়শ্রেণী:দারুল উলুম দেওবন্দের প্রাক্তন শিক্ষার্থী
  বিষয়শ্রেণী:ভারতীয় রাজনীতিবিদ
  বিষয়শ্রেণী:মুসলিম পণ্ডিত
  বিষয়শ্রেণী:১৯৬৩-এ মৃত্যু
  বিষয়শ্রেণী:১৯১১-এ জন্ম
title: মাহফুজুর রহমান নামি